કાવ્યા (આલિયા ભટ્ટ) અંબાલામાં રહે છે. તેનાં મૅરેજ ફાઇનલ થઈ ગયાં છે અને મૅરેજના શૉપિંગ માટે જ કાવ્યા દિલ્હી આવી છે. કાવ્યા અને હમ્પ્ટી અનાયાસ મળે છે અને હમ્પ્ટીને પહેલી નજરમાં જ કાવ્યા ગમી જાય છે. કાવ્યા નાના શહેરમાં મોટી થઈ છે, પણ તેનો ઍટિટ્યુડ ભારોભાર કોઈ મહારાણી જેવો છે. કાવ્યા હમ્પ્ટીથી દૂર રહેવા માગે છે, પણ હમ્પ્ટી તેની નજીક જવાની તક શોધ્યા કરે છે. એક તબક્કે કાવ્યાની ફ્રેન્ડ ગુરપ્રીતનાં મૅરેજમાં પણ હમ્પ્ટી મદદરૂપ થાય છે અને કાવ્યા-હમ્પ્ટી એકમેકની નજીક આવે છે. જોકે હવે પાછાં જવાનો સમય આવી ગયો છે. કાવ્યા અને હમ્પ્ટી બન્ને ફરી છૂટાં પડે છે. છૂટાં પડ્યા પછી બન્નેને સમજાય છે કે એકબીજાને ખુશ રાખવાનું કામ જો કોઈ કરી શકે તો એ તેઓ બન્ને જ છે અને એ પછી પણ બન્ને દુનિયાદારીને આંખ સામે રાખીને છૂટાં પડી ગયાં છે.